b'\n_START_ARTICLE_\nManhattanin Shakkiklubi\n_START_PARAGRAPH_\nManhattanin Shakkiklubi oli Manhattanilla toiminut shakkikerho. Se perustettiin vuonna 1887. Klubi oli Yhdysvaltojen toiseksi vanhin shakkiklubi ja suuri shakkivaikuttaja. Klubi alkoi muutamalla tusinalla pelaajia, mutta lopulta j\xc3\xa4seni\xc3\xa4 oli satoja. Klubi ehti sijaita useassa eri paikassa ennen kuin se lopetettiin vuonna 2002._NEWLINE_Manhattanin shakkiklubi organisoi New Yorkin kansainv\xc3\xa4liset turnaukset vuosina 1924 ja 1927. Klubi my\xc3\xb6s is\xc3\xa4nn\xc3\xb6i s\xc3\xa4\xc3\xa4nn\xc3\xb6llisesti shakin yhdysvaltainmestaruuskilpailuja. Klubi on my\xc3\xb6s surullisenkuuluisa siit\xc3\xa4, ett\xc3\xa4 shakin maailmanmestari Jos\xc3\xa9 Ra\xc3\xbal Capablanca sai siell\xc3\xa4 sairauskohtauksen, joka johti h\xc3\xa4nen kuolemaansa._NEWLINE_Klubilla kehittyneisiin pelaajiin kuuluvat muun muassa Samuel Reshevsky, Bobby Fischer, William Lombardy, I. A. Horowitz, Arnold Denker ja Arthur Feuerstein. Edellisist\xc3\xa4 Denker voitti klubin mestaruuden yhteens\xc3\xa4 kuusi kertaa.'